ગાંધીનગર, 4 નવેમ્બરઃ 11-13 જાન્યુઆરી 2015 દરમિયાન ગાંધીનગરના મહાત્મા ગાંધી મંદિર ખાતે યોજાનારા વાયબ્રન્ટ ગુજરાત સમિટ મેગા ઇવેન્ટ બનવાની દિશામાં આગળ વધી રહ્યું છે અને હવે તેમાં આઠમા પાર્ટનર દેશ તરીકે યુનાઇટેડ સ્ટેટ્સ ઓફ અમેરિકા પણ જોડાયું છે. રાજ્ય સરકારે કહ્યું છેકે, યુએસ આ સમિટમાં પાર્ટનર કન્ટ્રી બનવા માટે રાજી થઇ ગયું છે. રાજ્ય સરકાર અનુસાર ભારતના યુએસ એમ્બેસેડર કેથલીન સ્ટેફને લખ્યું છેકે તેઓ મુખ્યમંત્રી આનંદીબેન પટેલના ઇવેન્ટ દરમિયાન પાર્ટનર કન્ટ્રી બનવાના આમંત્રણનો સ્વીકાર કરે છે.